open-index/open-wikipedia-markdown huggingface dataset:
ทรงกลด บางยี่ขัน

**ทรงกลด บางยี่ขัน** อดีตบรรณาธิการนิตยสาร a day ปัจจุบันเป็นบรรณาธิการบริหารและผู้ก่อตั้งนิตยสารออนไลน์ชื่อ The Cloud และอีกบทบาทหนึ่งคือการเป็นเจ้าของพ็อกเก็ตบุ๊ก ซึ่งมีกลิ่นอายของความอุ่น เหงา และโรแมนติก ถึง 4 เล่ม

ทรงกลดจบการศึกษาในระดับปริญญาตรีจาก คณะเศรษฐศาสตร์ จุฬาลงกรณ์มหาวิทยาลัย สาขาเศรษฐศาสตร์สิ่งแวดล้อม

ทรงกลดเริ่นต้นในถนนนักเขียนจากการชักชวนของ อธิคม คุณาวุฒิ บรรณาธิการ Section เสาร์สวัสดี หนังสือพิมพ์กรุงเทพธุรกิจ (ในสมัยนั้น) ซึ่งเห็นฝีมือจากสารคดีท่องเที่ยวเรื่อง "โปรดอ่านใต้แสงเทียน เพราะผมเขียนใต้แสงดาว" ที่ทรงกลดส่งมาให้พิจารณา และหลังจากนั้นก็ถูก วงศ์ทนง ชัยณรงค์สิงห์ ทาบทามให้มาทำงานที่นิตยสาร a day 

ตลอด 2 ปีกว่าที่เขียนความเรียงใน เสาร์สวัสดี นั้นก็ถูกคัดเลือก มาถึง 40 เรื่อง เพื่อนำไปรวมเล่มในพ็อกเก็ตบุ๊กชื่อ "นายเท้าซ้าย เด็กชายเท้าขวา" ที่หน้าปกหนังสือโปรยไว้ว่า หวานแบบเหงา ๆ เศร้าแบบอุ่น ๆ แล้วความช่างคิดของทรงกลดนั้นยังส่งผ่านมายังชื่อตอนของแต่ละความเรียง อย่างคมคาย เช่น โทรศัพท์ร้อยปี ไปรษณีย์ร้อยชาติ, ไม่มีสัญญาณตอบรัก, ทะเลของคนว่ายน้ำไม่เป็น, ฝันตกไม่ทั่วฟ้า ฯลฯ

ปีต่อมา ความเรียงเหงา ๆ เศร้าแบบอุ่น ๆ ระลอก 2 ของทรงกลดก็ถูกส่งตามมาในชื่อ "นั่งฝังตะวันตื่น ยืนฝังตะวันตก" ซึ่งคราวนี้ถูกรวบรวมมาจากนิตยสาร a day weekly ซึ่ง "นั่งฝังตะวันตื่น ยืนฝังตะวันตก" นี้เหมือนเป็นตอกย้ำและแสดงตัวตนที่ชัดเจนของ ทรงกลด มากยิ่งขึ้นที่อยู่ในรูปแบบของภาษาที่เล่นที่จริงไม่เคร่งครัด แต่ถ้าอ่านดูก็จะรู้ว่าผ่านการคิดอย่างหนักหน่วงมาแล้ว ซึ่งแสดงถึงความช่างสังเกต ความละเอียดและละเมียดในการคิดค้นประเด็น และขยันหาข้อมูลมาสนับสนุนในงานเขียนของตัวเอง (อธิคม คุณาวุฒิ)

"สองเงาในเกาหลี" ผลงานพ็อกเก็ตบุ๊กที่โปรยปกบอกไว้ว่า เป็นบันทึกการเดินทางของชายหญิงแปลกหน้าที่บังเอิญมาร่วมทางด้วยกันในแดนโสม เป็นการฉีกแนวความเรียงแบบเดิมของทรงกลด ซึ่งคราวนี้มาในรูปแบบกึ่งนิยาย กึ่งบันทึก แต่ยังคงชั้นเชิงในด้านภาษาที่ปะปนระหว่างความขี้เล่นแต่จริงจังของคนเขียนเอาไว้อย่างเต็มเปี่ยม ทั้งยังมีความโรแมนติกที่ทรงกลดได้แสดงออกมาให้เห็นในรูปแบบความเรียงอุ่น ๆ ชุดนี้ด้วย

"ดาวหางเหนือทางรถไฟ" บันทึกการเดินทางเล่มโตล่าสุดจากทรงกลด ถูกกลั่นกรองขึ้นมาจากความทรงจำเกี่ยวกับการท่องเที่ยวในรูปแบบที่เคยหมายมาดไว้ แต่กลับต้องพบเจอกับเรื่องราวไม่คาดฝันตลอดการเดินทาง

หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บรรณาธิการนิตยสาร
หมวดหมู่:นักเขียนชาวไทย
บิณฑบาตเรือ

**บิณฑบาตเรือ** หรือ **การบิณฑบาตทางน้ำ** หรืออีกชื่อหนึ่งว่า **นาวาภิกขาจาร** เป็นบิณฑบาตชนิดหนึ่งซึ่งเป็นขนบของคนไทยภาคกลางตอนล่างในพื้นที่ชุ่มน้ำชุมชนที่ตั้งถิ่นฐานริมน้ำ โดยเป็นส่วนสำคัญในชีวิตประจำวันทั้งทางกายภาพและจิตวิญญาณของผู้คนในภูมิทัศน์วัฒนธรรมไทย 

## ดูเพิ่ม
* บิณฑบาต
* การตักบาตร

หมวดหมู่:พิธีกรรมในศาสนาพุทธ
Е

**Ye** หรือ **E** (Е, е) เป็นอักษรตัวหนึ่งในอักษรซีริลลิก มีรูปร่างลักษณะเหมือนอักษรละติน E มีพัฒนาการมาจากอักษรกรีก เอปไซลอน ชื่อเดิมของตัวอักษรนี้คือ *estǐ* และมีค่าของเลขซีริลลิกเท่ากับ 5

ในภาษาบัลแกเรีย ภาษามาซิโดเนีย ภาษาเซอร์เบีย และภาษายูเครน จะเรียกอักษรนี้ว่า "E" และใช้แทนเสียง // หรือ // (เอ หรือ แอ)

ส่วนภาษาเบลารุสและภาษารัสเซีย จะเรียกตัวอักษรนี้ว่า "Ye" และใช้แทนเสียงสระที่เลื่อนขึ้นไปทางเพดานแข็ง โดยอ่านเป็น /, / หรือ /, / (เย หรือ แย) ให้ควบเสียงเข้ากับพยัญชนะที่อยู่ข้างหน้า แต่เสียงที่เปล่งออกมานั้นไม่ค่อยมีความแตกต่างจาก "E" มากนัก

สำหรับภาษายูเครน เมื่อต้องการอ่านเสียงให้เป็น "Ye" จะเปลี่ยนไปใช้ Є แทน

## การเปรียบเทียบอักษร

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
ผู้สำเร็จราชการแทนเจ้าหลวงเสือตือฟ้า

## แผ่นดินว่างกษัตริย์
ภายหลังการสิ้นพระชนม์ของสุทุฟ้า ก็ไม่มีผู้ใดที่เหมาะที่จะครองราชบัลลังก์ บ้านเมืองจึงตกอยู่ในการดูแลของ บุรฮา โกฮาอิน และบาร์ โกฮาอิน เป็นผู้สำเร็จราชการแทนสุทุฟ้า เป็นเวลานานถึง ๔ ปี

## พระบรมวงศานุวงศ์ที่ยังมีพระชนมชีพในช่วงนั้น
* พระอนุชาของสุทุฟ้า :
** ท้าวขำติ
** เจ้าพูลาย?(ต่างชนนี)

## อ้างอิง

* งานค้นคว้าเรื่องชนชาติไทย ของ พลตรี หลวงวิจิตรวาทการ

## ดูเพิ่ม
* ราชวงศ์อาหม

หมวดหมู่:อาณาจักรอาหม
รางวัลภาพยนตร์ไทย ชมรมวิจารณ์บันเทิง ครั้งที่ 14

**พิธีมอบ[[รางวัลภาพยนตร์ไทย ชมรมวิจารณ์บันเทิง]] ครั้งที่ 14 ประจำปี [[พ.ศ. 2548]]** จัดโดยชมรมวิจารณ์บันเทิง ประกาศผลวันที่ 15 กุมภาพันธ์ พ.ศ. 2549 ณ โรงแรม เดอะแกรนด์ ถนนรัชดาภิเษก

*ผู้ชนะรางวัล จะเน้นด้วย *'ตัวหนา***

=== รางวัลภาพยนตร์ยอดเยี่ยม ===
[[ไฟล์:The Tin Mine film.jpg|right|thumb|150px|'''ภาพยนตร์ยอดเยี่ยม''' <br /> - ''มหา'ลัยเหมืองแร่'']]

* ''[[เฉิ่ม]]'' (สหมงคลฟิล์ม) 
* ''[[เพื่อนสนิท]]'' (จีทีเอช) 
* ***มหา'ลัยเหมืองแร่*** (จีทีเอช) 
* ''[[เสือร้องไห้ (ภาพยนตร์)|เสือร้องไห้]]'' (สหมงคลฟิล์ม) 
* ''[[อหิงสา จิ๊กโก๋มีกรรม]]'' (อาร์.เอส.ฟิล์ม)

=== รางวัลผู้กำกับภาพยนตร์ยอดเยี่ยม ===
* [[กิตติกร เลียวศิริกุล]] จาก ''อหิงสา จิ๊กโก๋มีกรรม'' 
* '''[[คงเดช จาตุรันต์รัศมี]] จาก ''เฉิ่ม*** 
* คมกฤษ ตรีวิมล จาก *เพื่อนสนิท* 
* จิระ มะลิกุล จาก *มหา'ลัยเหมืองแร่* 
* สนานจิตต์ บางสพาน จาก *ซุ้มมือปืน*  

### รางวัลผู้แสดงนำชายยอดเยี่ยม
* **[[ฉัตรชัย เปล่งพานิช]] จาก ''ซุ้มมือปืน*** 
* [[บริวัตร อยู่โต]] จาก อหิงสา *จิ๊กโก๋มีกรรม* 
* [[พงษ์ศักดิ์ พงษ์สุวรรณ]] (เท่ง เถิดเทิง) จาก *หลวงพี่เท่ง* 
* [[เพ็ชรทาย วงษ์คำเหลา]] (หม่ำ จ๊กมก) จาก *เฉิ่ม* 
* [[อมรินทร์ นิติพน]] จาก *จี้* 

=== รางวัลผู้แสดงนำหญิงยอดเยี่ยม ===
* [[นงนุช สมบูรณ์]] (เจเน็ท เขียว) จาก *แหยม ยโสธร* 
* [[นภคประภา นาคประสิทธิ์]] จาก *ลองของ* 
* [[พิยดา อัครเศรณี]] จาก *คนระลึกชาติ* 
* *'วรนุช วงษ์สวรรค์ จาก *เฉิ่ม*** 
* [[ศิรพันธ์ วัฒนจินดา]] จาก ''เพื่อนสนิท'' 

=== รางวัลผู้แสดงประกอบชายยอดเยี่ยม ===
* **จรัล เพ็ชรเจริญ (สีเทา) จาก *มหา'ลัย เหมืองแร่*** 
* [[ธีรดนัย สุวรรณหอม]] จาก ''อหิงสา จิ๊กโก๋มีกรรม'' 
* [[นิรุตติ์ ศิริจรรยา]] จาก ''ซุ้มมือปืน'' 
* [[เพ็ชรทาย วงษ์คำเหลา]] (หม่ำ จ๊กมก) จาก ''ต้มยำกุ้ง'' 
* [[วีรภักดิ์ แก่นสุวรรณ]] จาก ''เอ๋อเหรอ''

=== รางวัลผู้แสดงประกอบหญิงยอดเยี่ยม ===
* [[ปาณิสรา พิมพ์ปรุ]] จาก ''เพื่อนสนิท'' 
* [[มณีรัตน์ คำอ้วน]] จาก ''เพื่อนสนิท''
* **ลลนา สุลาวัลย์ จาก *[[วัยอลวน 4 : ตั้ม - โอ๋ รีเทิร์น]]*** 
* [[สาธิดา เขียวชะอุ่ม]] จาก ''เอ๋อเหรอ'' 
* [[อาภาศิริ นิติพน]] จาก ''เดอะ เมีย''

=== รางวัลบทภาพยนตร์ยอดเยี่ยม ===
(มีผู้ได้รับรางวัล 2 คน เนื่องจากคะแนนเท่ากัน)
* **คงเดช จาตุรันต์รัศมี - *[[เฉิ่ม]]* 
* **[[นิธิศ ณพิชญสุทิน]] - ''[[เพื่อนสนิท]]'' 
* ''มหา'ลัยเหมืองแร่'' 
* ''ลองของ'' 
* ''อหิงสา จิ๊กโก๋มีกรรม''

=== รางวัลถ่ายภาพยอดเยี่ยม ===
* ''ซุ้มมือปืน'' 
* ''เฉิ่ม ''
* ''เพื่อนสนิท ''
* **ชาญกิจ  ชำนิวิกัยพงศ์ - ***มหา'ลัยเหมืองแร่*** 
* *เสือร้องไห้ *

### รางวัลลำดับภาพยอดเยี่ยม
* *ซุ้มมือปืน* 
* *เฉิ่ม *
* **[[วิชชา โกจิ๋ว]] - ''เพื่อนสนิท ***
* *มหา'ลัย เหมืองแร่ *
* *อหิงสา จิ๊กโก๋มีกรรม*

=== รางวัลกำกับศิลป์ยอดเยี่ยม ===
* *ซุ้มมือปืน* 
* *เฉิ่ม *
* *เพื่อนสนิท *
* *'เอก เอี่ยมชื่น  - *มหา'ลัยเหมืองแร่ ***
* ''แหยมยโสธร''

=== รางวัลดนตรีประกอบภาพยนตร์ยอดเยี่ยม ===
* ''ซุ้มมือปืน'' 
* ''เฉิ่ม ''
* ''เพื่อนสนิท'' 
* ***มหา'ลัย เหมืองแร่**' 
* *เอ๋อเหรอ* 
 
== รางวัลพิเศษ ==
* รางวัลภาพยนตร์ที่มีรายได้สูงสุด 
** *ต้มยำกุ้ง''
* รางวัลเกียรติคุณแห่งความสำเร็จ 
** ปง อัศวินิกุล ผู้บันทึกเสียงภาพยนตร์ระดับปรมาจารย์ 

## อ้างอิง

* http://www.siamzone.com/movie/news/index.php?id=2733

หมวดหมู่:รางวัลภาพยนตร์ไทย ชมรมวิจารณ์บันเทิง
หมวดหมู่:รางวัลภาพยนตร์ไทย
คาบสมุทรไอบีเรีย

300px|right|thumb|คาบสมุทรไอบีเรีย
**คาบสมุทรไอบีเรีย** (; ; ; ) ตั้งอยู่บริเวณตะวันตกเฉียงใต้ของทวีปยุโรป มีพื้นที่ประมาณ  และมีประชากรเกือบ 53 ล้านคน ตั้งอยู่ระหว่างทะเลเมดิเตอร์เรเนียนกับมหาสมุทรแอตแลนติก เป็นคาบสมุทรที่ใหญ่เป็นอันดับ 2 ของทวีปยุโรปรองจากคาบสมุทรสแกนดิเนเวีย ทางทิศเหนือติดกับเทือกเขาพิเรนีสและประเทศฝรั่งเศส ทางทิศตะวันออกติดกับทะเลเมดิเตอร์เรเนียน ทิศตะวันตกติดกับมหาสมุทรแอตแลนติก ทิศใต้สุดติดกับช่องแคบยิบรอลตาร์ คาบสมุทรไอบีเรียมีความยาวประมาณ 900 กิโลเมตร กว้างโดยเฉลี่ยประมาณ 900 กิโลเมตร รูปร่างคล้ายสีเหลี่ยมพื้นผ้า พื้นที่ส่วนใหญ่เป็นที่ราบสูงและเทือกเขา พื้นที่ทางตะวันออกเฉียงใต้บริเวณเทือกเขาเซียร์ราเนบาดา เป็นบริเวณแห้งแล้งมากแห่งหนึ่งในคาบสมุทร เมืองที่สำคัญที่อยู่ในคาบสมุทรไอบีเรีย ได้แก่ มาดริด บาร์เซโลนา บาเลนเซีย เซบิยา บิลบาโอ ลิสบอน โปร์ตู และยิบรอลตาร์

## ประเทศที่ตั้งอยู่บนคาบสมุทร
* ประเทศสเปน
* ประเทศโปรตุเกส
* ประเทศอันดอร์รา
* ยิบรอลตาร์ (ดินแดนของสหราชอาณาจักร)

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* 
* 
* 
* 

อไบีเรีย
หมวดหมู่:ภูมิศาสตร์ยุโรป
หมวดหมู่:ภูมิภาคในทวีปยุโรป
ปลาหมอฟลามิงโก้

**ปลาหมอฟลามิงโก้** หรือ **ปลาหมอไมดาส** (; )   เป็นปลาชนิดหนึ่งในวงศ์ปลาหมอสี (Cichlidae) 

พบกระจายพันธุ์ในทวีปอเมริกาใต้ จัดเป็นปลาหมอสีที่มีรูปร่างใหญ่ เมื่อโตเต็มที่จะยาวได้ 25–30 เซนติเมตร มีลักษณะลำตัวค่อนข้างแบนกว้าง ส่วนหัวจะมีโหนกนูนอย่างเห็นได้ชัดเจนเมื่อโตเต็มที่ ริมฝีปากหนา ตาสีดำ ครีบอกแผ่กว้างปลายมนเล็กน้อย ครีบกระโดงหลังจะเรียวยาวแผ่กว้างไปทางด้านหลัง ครีบท้อง 2 อันเท่ากัน ขณะที่ครีบทวารจะแผ่กว้างคล้ายครีบกระโดงแต่ไม่ยาวมาก ครีบหางแผ่กว้างปลายมนเล็กน้อย  

ลำตัวมีสีหลากหลายทั้งสีส้ม, เหลือง, ขาว ปนอยู่ โดยมีแถบสีดำแซม ขึ้นอยู่กับที่การเปลี่ยนสี หรือ "การลอก" ในภาษาเฉพาะของวงการปลาสวยงามว่าจะออกมาเป็นอย่างไร ซึ่งปลาที่มีสีส้มหรือแดง นิยมเรียกว่า **ปลาหมอเรดเดวิล** หรือ **ปลาหมอเรดอเมริกา** 

ปลาหมอฟลามิงโก้เป็นปลาที่มีนิสัยก้าวร้าว หวงอาณาเขตเป็นปลาที่อยู่ตามลำพังเพียงตัวเดียว ชอบขุดคุ้ยซอกหิน ซอกไม้ ในการหลบซ่อนตัว โดยเฉพาะปลาตัวผู้ที่มีโหนกใหญ่บนหัวจะก้าวร้าวมาก  

ปลาหมอฟลามิงโก้ นั้นสามารถเพาะขยายพันธุ์ได้ในตู้เลี้ยงตั้งแต่ขนาด 24 นิ้วขึ้นไป โดยวางไข่ติดไว้กับพื้นหรือหิน ตัวเมียเมื่อมีความสมบูรณ์เต็มที่จะออกไข่ได้ครั้งละ 400–800 ฟอง ลักษณะไข่มีสีเหลืองนวล ไข่ใช้เวลา 3 วัน ในการฟักเป็นตัว แยกเพศโดยการสังเกตที่ส่วนท้อง ช่องเพศของตัวเมียจะมีลักษณะกลมใหญ่กว่า ขณะที่ตัวผู้จะยาวแหลมยื่นออกมา และมีลำตัวและส่วนหัวใหญ่กว่าตัวเมียอย่างเห็นได้ชัด

ปลาหมอฟลามิงโก้ ถือเป็นปลาชนิดที่เป็นต้นแบบของปลาหมอลูกผสม หรือที่เรียกกันว่า ครอสบรีด เช่น ปลาหมอฟลาวเวอร์ฮอร์น เป็นต้น  

## อ้างอิง

## แหล่งข้อมูลอื่น
* 
* 
* Midas Cichlid
* Mojarras de Apoyo a Museo Smithsonian" (in Spanish)
* "Hallan Nuevas Mojarras" (in Spanish)
* Midas Cichlids Care
* "The Little Apoyo Cichlid, ''Amphilophus astorquii''"
* "Video of endemic ''Amphilophus'' cichlids in Laguna de Apoyo, Nicaragua"
* "Amphilophus astorquii in a multspecies school"
* "Nesting ''Amphilophus globosus'' photographed"
* "Chancho Cichlid"
* FishBase (2006) Eds. Froese, R. and D. Pauly. World Wide Web electronic publication. fishbase.org version (07/2006).

ฟลามิงโก้
หมวดหมู่:ปลาตู้หมวดหมู่:ปลาทวีปอเมริกาใต้
คาบสมุทรอิตาลี

thumb|ภาพถ่ายทางอากาศของคาบสมุทรอิตาลี
**คาบสมุทรอิตาลี** หรือ **คาบสมุทรแอเพนไนน์** () เป็นคาบสมุทรที่ตั้งอยู่ในภูมิภาคยุโรปใต้ พื้นที่ทางตอนเหนือติดกับเทือกเขาแอลป์และประเทศสวิตเซอร์แลนด์ ทางทิศตะวันออกติดกับทะเลเอเดรียติก ทางทิศใต้ติดกับทะเลไอโอเนียน และทางทิศตะวันตกติดกับทะเลติร์เรเนียนและทะเลลีกูเรียน คาบสมุทรนี้มีรูปร่างคล้ายรองเท้าบูท โดยบริเวณตอนกลางของคาบสมุทรมีเทือกเขาแอเพนไนน์เป็นแกนกลาง บริเวณตอนเหนือมีที่ราบลุ่มแม่น้ำโปซึ่งตั้งอยู่ระหว่างเทือกเขาแอลป์กับเทือกเขาแอเพนไนน์นั้น เป็นที่ราบลุ่มอันอุดมสมบูรณ์มีรูปร่างเป็นรูปสามเหลี่ยม และเป็นที่ตั้งเมืองสำคัญของประเทศอิตาลี เช่น มิลาน ตูริน เวนิส โบโลญญา ปาร์มา เวโรนา

คาบสมุทรอิตาลีมีความยาวประมาณ 1,000 กิโลเมตร ความกว้างโดยเฉลี่ยประมาณ 290 กิโลเมตร และตั้งอยู่ในภูมิภาคยุโรปใต้ มีพื้นที่ประมาณ 260,000 ตารางกิโลเมตร (ไม่นับรวมพื้นที่เกาะซิซิลีและเกาะซาร์ดิเนีย) เป็นคาบสมุทรที่มีพื้นที่ใหญ่เป็นอันดับที่ 4 ของทวีปยุโรป รองจาก คาบสมุทรสแกนดิเนเวีย คาบสมุทรไอบีเรีย และคาบสมุทรบอลข่าน ตามลำดับ เมืองใหญ่ที่ตั้งอยู่บริเวณคาบสมุทรอิตาลีเรียงตามลำดับ 4 อันดับแรกได้แก่ โรม มิลาน เนเปิลส์ และตูริน ภูมิอากาศบริเวณคาบสมุทรอิตาลีเป็นแบบเมดิเตอร์เรเนียน พืชที่ปลูกส่วนใหญ่ที่นิยมปลูกคือ มะกอกเพื่อทำน้ำมันมะกอก และองุ่นเพื่อใช้ทำไวน์ เมืองท่าที่สำคัญบนคาบสมุทรอิตาลีได้แก่ เจนัว เวนิส และเนเปิลส์

## ประเทศที่ตั้งอยู่บริเวณคาบสมุทรอิตาลี
* ประเทศอิตาลี
* ประเทศซานมารีโน
* นครรัฐวาติกัน

อิตาลี
หมวดหมู่:ภูมิศาสตร์ยุโรป
หมวดหมู่:ภูมิศาสตร์อิตาลี
หมวดหมู่:ภูมิภาคในทวีปยุโรป
นิทรรศการ

**นิทรรศการ** ()  คือ การจัดกิจกรรมทางการตลาด เพื่อนำเสนอข้อมูล ภาพ เสียง โดยมีกำหนดการ หลักการและเหตุผล วัตถุประสงค์ และหน่วยงานที่รับผิดชอบที่แน่นอน

หมวดหมู่:การสื่อสาร
หมวดหมู่:งานจัดแสดง
แบบแผนการออกแบบซอฟต์แวร์

**แบบแผนการออกแบบซอฟต์แวร์** () คือแบบแผนหรือแนวทางที่ใช้ในการแก้ไขปัญหาที่เกิดขึ้นเสมอ ๆ ในการออกแบบคอมพิวเตอร์ซอฟต์แวร์ แบบแผนและแนวทางเหล่านี้ไม่ใช่รูปแบบตายตัวที่จะถูกนำไปใช้โดยตรง แต่เป็นการอธิบายแนวทางหรือโครงที่จะถูกนำไปประยุกต์ใช้ในสถานการณ์ต่าง ๆ กล่าวเฉพาะในทางการเขียนโปรแกรมเชิงวัตถุ แบบแผนการออกแบบจะแสดงความสัมพันธ์ต่อกันระหว่างคลาสหรืออ็อบเจกต์ต่าง ๆ โดยไม่จำเพาะเจาะจงการนำไปใช้งานในขั้นสุดท้าย ขั้นตอนวิธีไม่จัดเป็นแบบแผนการออกแบบเพราะเป็นการแก้ปัญหาในทางการประมวลผลมากกว่าในทางการออกแบบ

## จุดเริ่มต้น
แบบแผนการออกแบบมีจุดเริ่มต้นจากหนังสือชื่อ *A Pattern Language: Towns, Buildings, Construction* แต่งโดยสถาปนิกชื่อ Christopher Alexander เมื่อปี ค.ศ. 1977 จากนั้น Kent Beck และ Ward Cunningham ริเริ่มนำเอาแนวคิดนี้มาทดลองใช้กับการเขียนโปรแกรมในปี ค.ศ. 1987 และได้นำเสนอผลงานในงานประชุม OOPSLA ในปีเดียวกันนั้น

แบบแผนการออกแบบเริ่มเป็นที่นิยมในวงการวิทยาการคอมพิวเตอร์ในปี ค.ศ. 1994 หลังจากมีหนังสือที่แต่งโดย Erich Gamma, Richard Helm, Ralph Johnson และ John Vlissides (Gang of four: GoF) ชื่อ *Design Patterns: Elements of Reusable Object-Oriented Software* (ISBN 0-201-63361-2)

## ประโยชน์

แบบแผนการออกแบบช่วยทำให้กระบวนการพัฒนาโปรแกรมรวดเร็วขึ้นเพราะเป็นตัวอย่างที่ผ่านการพิสูจน์ทดสอบมาแล้ว การออกแบบซอฟต์แวร์ที่ดีต้องเตรียมการสำหรับปัญหาที่อาจจะไม่พบจนกว่าจะเริ่มนำไปใช้งาน การใช้แบบแผนการออกแบบซอฟต์แวร์ช่วยป้องกันปัญหาเล็กน้อยที่อาจจะลุกลามใหญ่โต ทั้งยังทำให้การทำความเข้าใจโค้ดง่ายขึ้นในหมู่ผู้ร่วมงานในทีมที่คุ้นเคยกับแบบแผนการออกแบบ

## การจัดหมวดหมู่และแบบแผนในหนังสือ Design Patterns

การจัดหมวดหมู่แบบแผนการออกแบบซอฟต์แวร์ตามหนังสือ Design Patterns แบ่งตามวัตถุประสงค์การใช้งาน ดังนี้

### แบบแผนการสร้างอ็อบเจกต์ (creational patterns)
* Abstract Factory
* Builder
* Factory Method
* Prototype
* Singleton

### แบบแผนโครงสร้าง (structural patterns)
* Adapter
* Bridge
* Composite
* Decorator
* Façade
* Flyweight
* Proxy

### แบบแผนพฤติกรรม (behavioral patterns)
* Chain of responsibility
* Command
* Interpreter
* Iterator
* Mediator
* Memento
* Observer
* State
* Strategy
* Template method
* Visitor

## หมวดหมู่แบบแผนการออกแบบซอฟต์แวร์อื่น ๆ
* concurrency patterns
* architectural patterns

## ดูเพิ่ม
* การเขียนโปรแกรมเชิงวัตถุ
* ยูเอ็มแอล
* ภาษาจาวา

หมวดหมู่:การเขียนโปรแกรม
กัปตัน (ฟุตบอล)

[thumb|300px|[โตมัส เฟอร์มาเลิน (หมายเลข 5) สวมปลอกแขนกัปตันทีมอาร์เซนอล ในนัดที่พบกับเอซี มิลาน โดยมีเจนนาโร กัตตูโซ (หมายเลข 8) ของเอซีมิลานเป็นกัปตันทีม]]
**กัปตันฟุตบอล** เป็นผู้ที่ได้รับแต่งตั้งจากผู้จัดการทีม ให้สั่งการลูกทีมในสนามแทนผู้จัดการทีม กฎของการแต่งตั้งกัปตันทีมนั้นไม่มีกฎตายตัว ไม่จำกัดอายุและตำแหน่งที่เล่น แต่โดยส่วนมากแล้วกัปตันทีมมักจะเป็นผู้ที่มีอาวุโสที่สุดในทีม เช่น อายุมากที่สุด, อยู่ในทีมนานที่สุด, มีความเป็นผู้นำมากที่สุดตามความเห็นของผู้จัดการทีม หรือเป็นตัวกลางประสานระหว่างผู้เล่นกลุ่มต่างๆ บางครั้งจะเห็นว่าผู้จัดการทีมก็แต่งตั้งให้ผู้เล่นที่มีความสามารถโดดเด่นในทีมเป็นกัปตัน

กัปตันทีมมีเพียง 1 คนต่อทีมเท่านั้น ผู้ที่เป็นกัปตันทีมเวลาลงสนามจะใส่แถบผ้าคาดแขนข้างหนึ่ง ซึ่งเรียกผ้าคาดนี้ว่า ปลอกแขนกัปตันทีม ในกรณีที่กัปตันไม่อยู่ในสนาม (เช่นไม่สามารถที่จะแข่งได้ในนัดนั้นๆ หรือถูกเปลี่ยนตัวออก) ในทีมก็จะมีการแต่งตั้งสมาชิกคนหนึ่งในทีมมารับตำแหน่งรักษาการณ์กัปตันแทน (ปกติในแต่ละทีมจะมีรองกัปตันมารับหน้าที่นี้อยู่แล้ว ถ้าไม่มีก็แต่งตั้งผู้เล่นอื่นแทน)

อนึ่ง เวลาที่ทีมชนะเลิศการแข่งขันแล้วการแข่งขันนั้นมีพิธีการมอบถ้วยรางวัล ตามธรรมเนียมแล้วกัปตันจะเป็นคนที่ชูถ้วยเป็นคนแรกเสมอ ในบางกรณีอาจมีการชูถ้วยร่วมกันกับรองกัปตัน หรือส่งต่อให้กับผู้เล่นที่เป็นสัญลักษณ์ในช่วงเวลาหนึ่งที่ได้รับการยอมรับชูถ้วยแทน

หมวดหมู่:กัปตันกีฬา
หมวดหมู่:ตำแหน่งของผู้เล่นฟุตบอล
หมวดหมู่:คำศัพท์ฟุตบอล
หมวดหมู่:ตำแหน่งผู้มีอำนาจ
กัปตัน

**กัปตัน** () อาจหมายถึง

## ยศทหาร
* captain ของทหารบก คือยศ ร้อยเอก 
* captain ของทหารเรือ คือยศ นาวาเอก

## ตำแหน่ง
* ผู้บังคับการเรือ ใช้สำหรับเรือทหาร
* กัปตันเรือ ใช้สำหรับเรือพลเรือน
* ผู้กอง คำเรียกไม่เป็นทางการของหัวหน้ากองร้อย

## กีฬา
* กัปตัน (กีฬา) หัวหน้าทีมของผู้เล่นกีฬาประเภททีม
** กัปตัน (ฟุตบอล) หัวหน้าทีมของผู้เล่นฟุตบอล
** กัปตัน (ออสเตรเลียน รูลส์ ฟุตบอล) หัวหน้าทีมของผู้เล่นออสเตรเลียน รูลส์ ฟุตบอล
** กัปตัน (เบสบอล) หัวหน้าทีมของผู้เล่นเบสบอล
** กัปตัน (คริกเกต) หัวหน้าทีมของผู้เล่นคริกเกต
** กัปตัน (ฮอกกี้) หัวหน้าทีมของผู้เล่นฮอกกี้
** กัปตัน (แฮนด์บอล) หัวหน้าทีมของผู้เล่นแฮนด์บอล
** กัปตัน (ฮอกกี้น้ำแข็ง) หัวหน้าทีมของผู้เล่นฮอกกี้น้ำแข็ง
** กัปตัน (รักบี้ลีก) หัวหน้าทีมของผู้เล่นรักบี้ลีก
** กัปตัน (วอลเลย์บอล) หัวหน้าทีมของผู้เล่นวอลเลย์บอล

หมวดหมู่:กัปตัน
มาจูละฮ์ซีงาปูรา

**[[เพลงชาติ]][[สิงคโปร์]]** มีชื่อเฉพาะว่า **มาจูละฮ์ซีงาปูรา** () เป็นคำภาษามลายู แปลว่า สิงคโปร์จงเจริญ ชื่อของเพลงนี้มีที่มาจากคำขวัญประจำชาติ ซึ่งเป็นข้อความเดียวกันกับที่ปรากฏอยู่ในตราประจำรัฐ มีเนื้อหาของเพลงที่สะท้อนถึงจิตวิญญาณของชาวสิงคโปร์ในการคาดหวังอย่างอดทนถึงความก้าวหน้าของชาติ และเรียกร้องให้ทุกคนร่วมมือกันทำความหวังดังกล่าวให้เป็นความจริง

ตามกฎหมาย เพลงชาตินี้ต้องร้องตามเนื้อร้องภาษามลายู แต่มีการแปลเนื้อเพลงของเพลงชาติเป็นภาษาราชการโดยได้รับอนุญาตอีกสามภาษาของประเทศสิงคโปร์ คือ ภาษาอังกฤษ ภาษาจีนมาตรฐาน และภาษาทมิฬ

## ประวัติ
เพลงมาจูละฮ์ซีงาปูราได้เขียนขึ้นในช่วงการตื่นตัวในเรื่องแนวคิดชาตินิยมของชาวสิงคโปร์ช่วง พ.ศ. 2499 - 2500 โดยซูบีร์ ซาอิด ได้ประพันธ์เพลงนี้ขึ้นโดยได้รับบันดาลใจจากคำว่า "มาจูละฮ์ซีงาปูรา" ซึ่งหมายถึง "สิงคโปร์จงเจริญ" เพลงนี้ได้บรรเลงครั้งแรกเมื่อวันที่ 3 ธันวาคม พ.ศ. 2502 พร้อมกันกับธง และ ตราประจำรัฐ ณ ศาลาว่าการเมืองสิงคโปร์ ในพิธีแต่งตั้งตั้งประมุขแห่งรัฐคนใหม่ คือ ยังดีเปอร์ตวนเนอการาเอินจิก ยูซอฟ บิน อิสฮะก์ ต่อมาเมื่อสิงคโปร์ได้รับเอกราชและออกจากสหพันธรัฐมาลายาในปี พ.ศ. 2508 เพลงมาจูละฮ์ซีงาปูราก็ได้รับการรับรองให้เป็นเพลงชาติของประเทศสิงคโปร์ตราบเท่าทุกวันนี้

## การใช้งาน
สถานีโทรทัศน์ในการกำกับของมีเดียคอร์ป ใช้เพลงชาตินี้เป็นสัญญาณการเปิดและปิดสถานี โดยช่อง 5 (ภาษาอังกฤษ) และ ช่อง 8 (ภาษาจีน) ออกอากาศในเวลา 06:00 น.  ส่วนช่องสุเรียอะห์ (ภาษามาเลย์) ช่องวสันธัม (ภาษาทมิฬ) และ ช่องออคโต (เด็ก,เยาวชน และกีฬา) ออกอากาศในเวลาแล้วแต่การเปิดปิดสถานี โดยเนื้อร้องที่ขึ้นบนจอจะเป็นภาษาต่าง ๆ แล้วแต่ช่องนั้น ๆ
 

## บทร้อง
### ฉบับราชการ

### บทร้องต้นฉบับ
บทร้องดั้งเดิม ใช้เป็นเพลงประจำเทศบาลเมืองสิงคโปร์ เขียนไว้ดังนี้:

## ดูเพิ่ม
* ธงชาติสิงคโปร์
* ตราแผ่นดินของสิงคโปร์

## หมายเหตุ

## อ้างอิง

## แหล่งข้อมูลอื่น

*Official recordings of "Majulah Singapura" (2001, 2019 variants) on The National Heritage Board of Singapore website
*Earlier Version of Majulah Singapura, Recorded on 1959
*Digitised National Anthem from the original CD, Released on 2000-01-01
*National anthem page, Access to Archives Online (a2o), National Archives of Singapore
*Singapore National Anthem information page at Singapore Infopedia
*Majulah Singapura: Zubir Said and the National Anthem 9 August 2020 Majulah Singapura – Zubir Said and the National Anthem

สิงคโปร์
หมวดหมู่:สัญลักษณ์ของประเทศสิงคโปร์
คาบสมุทรสแกนดิเนเวีย

thumb|right|200px|แผนที่แสดงคาบสมุทรต่างๆในยุโรปเหนือ

**คาบสมุทรสแกนดิเนเวีย** () ตั้งอยู่บริเวณยุโรปเหนือ มีพื้นที่ประมาณ 100 เมตร พื้นที่น้อยๆคือดินแดนของประเทศสวีเดนและประเทศนอร์เวย์ เป็นคาบสมุทรที่ใหญ่ที่สุดในทวีปยุโรป มีความยาวประมาณ 1,000 กิโลเมตร ความกว้างโดยเฉลี่ยประมาณ 500 กิโลเมตร แกนกลางคาบสมุทรเป็นเทือกเขาสูงชัน ยอดเขาที่สูงที่สุดบนคาบสมุทรอยู่ในประเทศนอร์เวย์ สูงกว่า 2,400 เมตร ทิศเหนือของคาบสมุทรอยู่ในเขตอาร์กติก สามารถชมปรากฏการณ์พระอาทิตย์เที่ยงคืนได้ ทั้ง สวีเดน นอร์เวย์ และ ฟินแลนด์ แต่จุดชมที่สวยที่สุดอยู่ในนอร์เวย์บริเวณแหลมเหนือ ชุมชนที่อาศัยอยู่บริเวณคาบสมุทรมักจะเจอมังกรน้ำมาโจมตีอยู่ทางทิศใต้ของคาบสมุทร เพราะมีอากาศที่อบอุ่นกว่า มีเมืองใหญ่ๆตั้งอยู่ อาทิเช่น สต็อกโฮล์ม ออสโล เมลโม เฮลซิงบอร์ก เป็นต้น

## ภูมิศาสตร์
* ทิศเหนือติดกับมหาสมุทรอาร์กติก
* ทิศตะวันออกและทิศใต้ติดกับทะเลบอลติก
* ทิศตะวันตกติดกับทะเลเหนือ
* ทิศตะวันตกเฉียงเหนือติดกับ ทะเลนอร์เวเจนต์

## ดูเพิ่ม
* สแกนดิเนเวีย
* กลุ่มนอร์ดิก

ส
หมวดหมู่:ภูมิศาสตร์ยุโรป
หมวดหมู่:สแกนดิเนเวีย
ปลาโนรีครีบยาว

**ปลาโนรีครีบยาว** () เป็นปลาทะเลจำพวกปลาโนรีชนิดหนึ่ง มีชื่อวิทยาศาสตร์ว่า *Heniochus acuminatus* อยู่ในวงศ์ปลาผีเสื้อ (Chaetodontidae) 

เป็นปลาที่สังเกตและแยกแยะได้ง่าย เพราะมีครีบหลังยาวออกมาเป็นเส้น ลำตัวเป็นลายสีขาวดำ ครีบและหางมีสีเหลือง ลักษณะคล้ายกับปลาโนรีอีกชนิดหนึ่ง  คือ ปลาโนรีเกล็ด (*H. diphreutes*) แต่ปลาโนรีเกล็ดนั้นมีลำตัวที่ค่อนข้างกลมกว่า

มีความยาวเต็มที่ประมาณ 25 เซนติเมตร

พบกระจายพันธุ์ทั่วไปในทะเลเขตอินโด-แปซิฟิก ในน่านน้ำไทยพบได้ทั้งฝั่งอ่าวไทยและทะเลอันดามัน มักหากินกระจัดกระจายตามลำพังบ้าง เป็นคู่บ้าง หรือบางทีก็พบรวมกันเป็นฝูง ตามกองหินและแนวปะการัง

เป็นปลาอีกชนิดหนึ่งที่นิยมเลี้ยงกันเป็นปลาสวยงาม เป็นปลาที่เลี้ยงง่าย กินอาหารได้ง่าย และมีพฤติกรรมที่ไม่ก้าวร้าว แต่ยังเป็นปลาที่ต้องจับมาจากแหล่งน้ำธรรมชาติในทะเล

## อ้างอิง

## แหล่งข้อมูลอื่น
* 
* 

ครีบยาว
หมวดหมู่:ปลาน้ำเค็ม
หมวดหมู่:ปลาตู้
หมวดหมู่:ปลาที่พบในประเทศไทย
วงจรเชิงลำดับ

thumb|วงจรเชิงลำดับ  
**วงจรเชิงลำดับ** (Sequential Logic) หรือ **วงจรมีความจำ** หมายถึง ส่วนของวงจรอิเล็กทรอนิกส์ที่มีการต่อกลับ (feed back) ของสาย ทำให้สำหรับทุก ๆ อินพุตชุดใดชุดหนึ่ง อาจมีเอาต์พุตออกมาคนและแบบก็ได้ เราจะเรียกสัญญาณที่ต่อกลับว่า สถานะ (state) ดังนั้น เอาต์พุตนั้นจะขึ้นอยู่กับอินพุตและสัญญาณสถานะ ไม่ใช่ขึ้นอยู่กับอินพุตอย่างเดียวเหมือนวงจรเชิงผสม

ในระบบดิจิทัลโดยทั่ว ๆ ไป วงจรเชิงลำดับมักมีบทบาทสำคัญเป็นหน่วยความจำของวงจร เช่น แลดช์ ฟลิปฟล็อป หรืออาจช่วยออกแบบเครื่องสถานะจำกัด หรือออกแบบเป็น วงจรนับ

## ดูเพิ่ม

*เครื่องสถานะจำกัด#ประเภทของเอาต์พุตของเครื่องสถานะจำกัด

หมวดหมู่:วงจรดิจิทัล
เจ้าจอมมารดาหม่อมราชวงศ์แข ในรัชกาลที่ 5

**เจ้าจอมมารดาหม่อมราชวงศ์แข** (พ.ศ. 2390 - 13 พฤษภาคม พ.ศ. 2469) เป็นเจ้าจอมมารดาท่านแรกในพระบาทสมเด็จพระจุลจอมเกล้าเจ้าอยู่หัว

## ประวัติ
เจ้าจอมมารดาหม่อมราชวงศ์แข ในรัชกาลที่ 5 มีนามเดิมว่าหม่อมราชวงศ์แข เกิดเมื่อ พ.ศ. 2390 เป็นธิดาของหม่อมนก พระนามเดิมคือ "หม่อมเจ้านก" พระโอรสในพระเจ้าบรมวงศ์เธอ กรมหลวงรักษ์รณเรศ (ซึ่งต้องพระราชอาญาถูกประหารชีวิต และถอดพระยศเป็น "หม่อมไกรสร" ในสมัยพระบาทสมเด็จพระนั่งเกล้าเจ้าอยู่หัว) พระโอรสและพระธิดาจึงพลอยถูกถอดยศจากเจ้าลงมาเป็นสามัญชน และเรียกกันว่า "หม่อม" นำหน้านามต่อมา ส่วนพระนัดดาชั้นหม่อมราชวงศ์ รวมไปถึงพระปนัดดาชั้นหม่อมหลวงนั้นไม่นับเป็นเจ้านายในราชวงศ์ แต่เป็นเพียงเชื้อพระวงศ์ จึงยังคงใช้คำนำหน้านามได้อย่างเดิม

หม่อมราชวงศ์แข นั้นรับราชการเป็นพระพี่เลี้ยงในพระบาทสมเด็จพระจุลจอมเกล้าเจ้าอยู่หัว ขณะมีพระชนมายุเพียง 14-15 พรรษา และดำรงพระอิสริยยศเป็น **"สมเด็จเจ้าฟ้าชายจุฬาลงกรณ์ กรมขุนพินิตประชานาถ"** และได้ประสูติพระราชธิดาพระองค์แรกในพระบาทสมเด็จพระจุลจอมเกล้าเจ้าอยู่หัว คือ 
* **[[พระเจ้าบรมวงศ์เธอ พระองค์เจ้าผ่องประไพ|หม่อมเจ้าหญิงผ่อง]]** ประสูติเมื่อวันพฤหัสบดี เดือนอ้าย แรม 8 ค่ำ ปีเถาะ ตรงกับวันที่ 19 ธันวาคม พ.ศ. 2410 ณ วังกรมหมื่นมาตยาพิทักษ์ เมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชย์แล้ว จึงมีพระยศเป็น "**พระเจ้าลูกเธอ [[พระองค์เจ้าผ่องประไพ]]**"

เนื่องจากพระบาทสมเด็จพระจุลจอมเกล้าเจ้าอยู่หัว ทรงมีเจ้าจอมพระองค์แรกตั้งแต่ยังทรงพระเยาว์ ทั้งยังเป็นพระพี่เลี้ยงผู้มีอายุมากกว่าพระองค์ จึงเป็นเหตุให้พระบาทสมเด็จพระจอมเกล้าเจ้าอยู่หัวกริ้ว พระบาทสมเด็จพระจุลจอมเกล้าเจ้าอยู่หัวทรงบันทึกในพระราชหัตถเลขาที่ทรงมีถึงสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ความว่า

เจ้าจอมมารดาหม่อมราชวงศ์แข ในรัชกาลที่ 5 พำนักในพระบรมมหาราชวังตราบจนกระทั่งถึงแก่อนิจกรรมด้วยโรคอติสาร เมื่อวันที่ 13 พฤษภาคม พ.ศ. 2469 สิริอายุได้ 78 ปีและได้มีการพระราชทานเพลิงศพที่เมรุวัดเบญจมบพิตรดุสิตวนารามราชวรวิหาร เมื่อ พ.ศ. 2473 โดยในหมายกำหนดการ วันที่ 3 มิถุนายน พ.ศ. 2473 เวลา 15:00 น. เจ้าพนักงานเชิญศพเจ้าจอมมารดาหม่อมราชวงศ์แข ในรัชกาลที่ 5 ซึ่งทรงพระกรุณาโปรดเกล้าโปรดกระหม่อม พระราชทานโกศแปดเหลี่ยม ขึ้นรถประเทียบออกจากสุสานหลวงวัดเทพศิรินทราวาส มีนายตำรวจนครบาลขึ้นม้านำ 1 คู่ ไปถามถนนพลับพลาชัย ถนนบำรุงเมือง ถนนกรุงเกษม ถนนราชดำเนิน หยุดรถที่ประตูหน้าวัดเบญจมบพิตรดุสิตวนาราม เชิญศพขึ้นเสลี่ยงหิ้ว ศพเจ้าจอมมารดาหม่อมราชวงศ์แข กั้นกลดขาวลายทอง มีฉัตรเบญจา กลองชนะ จ่าปี่ แห่เวียรเมรุ 3 รอบ แล้วยกขึ้นตั้งบนจิตกาธาน โปรดเกล้าฯ ให้มีพระสงฆ์สวดพระอภิธรรมประจำสร้าง และมีการประโคมพระศพตามเกียรติยศ เวลา 17:30 น. ทรงพระกรุณาโปรดเกล้าโปรดกระหม่อมพระราชทานผ้าไตร 5 ไตร พระสงฆ์บังสุกุล แล้วพระราชทานเพลิงศพ

## วงศ์ตระกูล

## อ้างอิง
; เชิงอรรถ

; บรรณานุกรม
* 
* 

หมวดหมู่:พระภรรยาในรัชกาลที่ 5
หมวดหมู่:ราชสกุลพึ่งบุญ
หมวดหมู่:หม่อมราชวงศ์
หมวดหมู่:เจ้าจอมมารดา
ลามาฆาเดสนูดา

260px|thumb|ภาพวาด ''ลามาฆาเดสนูดา'' ของโกยา
260px|thumb|ภาพวาด ''ลามาฆาเบสติดา'' ของโกยา

***ลามาฆาเดสนูดา*** () เป็นภาพวาดของฟรันซิสโก โกยา จิตรกรสัจนิยมในคริสต์ศตวรรษที่ 19 ซึ่งมีด้วยกันสองภาพ คือภาพ *[[ลามาฆาเบสติดา]]* และภาพ *ลามาฆาเดสนูดา* ซึ่งเป็นภาพของดัชเชสแห่งอัลบา (Duchess of Alba) นอนพิงหมอนมือสองข้างประสานหลังศีรษะ มีอิริยาบถผ่อนคลาย รูปร่างที่สมส่วนงดงามกลมกลืน ภาพทั้งสองเกิดขึ้นจากความตั้งใจของจิตรกรหนุ่มโกยาในเวลานั้นที่เขียนภาพเปลือยออกมาภายหลัง โดยที่ทั้งสองมีความสนิทใกล้ชิดกัน

## ดูเพิ่ม
* *[[ลามาฆาเบสติดา]]*

## แหล่งข้อมูลอื่น
* ''La maja vestida''/''La maja desnuda'' 

หมวดหมู่:ภาพวาด
อิจิโงะ มาชิมาโระ

**อิจิโงะ มาชิมาโระ** () หรือในชื่อภาษาอังกฤษว่า **Strawberry Marshmallow** เป็นการ์ตูนญี่ปุ่น แต่งโดย บาราซุย เรื่องราวเกี่ยวกับการผจญภัยของสาวชั้นประถมสี่คน กับอีกหนึ่งสาวไฮสคูล เริ่มลงตีพิมพ์ในนิตยสารคอมิกเด็งเงคิไดโอรายเดือน ของสำนักพิมพ์มีเดียเวิร์กส มาตั้งแต่ปี พ.ศ. 2544 ต่อมาได้มีการนำไปสร้างเป็นอนิเมะและเกมสำหรับเครื่องเพลย์สเตชัน 2 ส่วนโอวีเอ ออกวางตลาดในปี 2550 และอีก  2 ตอน ชื่อ Ichigo Mashimaro Encore ในปี 2552

## เนื้อเรื่อง

## ตัวละคร

;โนบุเอะ อิโต้ () 
: โนบุเอะ เป็นพี่คนโตสุด ถึงจะมีลักษณะบอบบาง แต่เธอก็เป็น นักศึกษามหาวิทยาลัย อายุ 20 ที่ค่อนข้างจะขี้เกียจแบบเข้ากระดูก โนบุเอะ เป็นพี่สาวตนโตที่ค่อนข้างจะขี้หาเรื่องกับน้องสาว จิกะ โนบุเอะติดบุหรี่ขั้นรุนแรง เคยพยายามเลิกแต่ล้มเหลวมาแล้ว โนบุเอะมักจะพยายาม 'ยืม' เงินจาก จิกะเพื่อจะไปซื้อบุหรี่เสมอๆ เธอยังกำลังพยายามหางานพาร์ต-ไทม์ทำด้วย เพื่อที่จะเอาไปซื้อบุหรี่นั่นเอง

;จิกะ อิโต้ () 
: จิกะ เป็นเด็กสาวอายุ 12 ซึ่งอยู่ห้องเรียนเดียวกันกับ มิอุ (ป.6/2)เด็กข้างบ้าน  จิกะเป็นเด็กร่าเริง ซึ่งดูเหมือนจะมีไหวพริบมากกว่าเด็กทั่วๆไป โดยเฉพาะอย่างยิ่ง มิอุ ความสามารถของจิกะคือการอบคุกกี้ ชื่อเล่นของเธอคือ จีจัง หรือ จี

;มิอุ มัตสึโอกะ () 
: มิอุเป็นเด็กสาว อายุ 12 ปี ซึ่งมีบุคลิกค่อนข้างประหลาด เธอเป็นเพื่อนของ จิกะ มิอุอาศัยอยู่ข้างๆ บ้านของครอบครัวอิโต้ เธอมักจะโพล่งอะไรที่ค่อนข้างเหนือความคาดหมาย แล้วยังมักจะแกล้งหรือโอ้อวดกับมัตสึริและอานะเสมอๆ แต่มักก็ถูกขัดขาโดยโนบุเอะเสมอๆ เช่นกัน เธอเป็นคนที่มีไหวพริบน้อยที่สุด และมักจะจริงจังกับไอเดียประหลาดๆ ของตัวเอง มิอุดูเหมือนจะอิจฉาอานะกับมัตสึริเล็กๆ เพราะโนบุเอะมักจะเห็นทั้งสองคนนี้น่ารักกว่าตัวเอง ชื่อเล่นของมิอุ คือ มิจัง

;มัตสึริ ซากุระงิ () 
: มัตสึริ เป็นเด็กสาวแว่น อายุ 11 ปี มีตัวเฟอเร็ตเป็นสัตว์เลี้ยง เธอมักจะเป็นเหยื่อให้ มิอุ คอยแหย่เสมอ ทั้งยังสามารถร้องไห้ได้กับเรื่องเล็กๆน้อยๆทุกๆเรื่อง เธออยู่ชั้นต่ำกว่า จิกะ และ มิอุ 1 ปี และอยู่ชั้นเดียวกับอานะ(ป.5/1) ซึ่งกลายเป็นเพื่อนซี้กันอย่างรวดเร็ว มัตสึริค้นพบว่าความลับของอานะ และพยามยามช่วยอานะซ่อนความลับ ว่าอานะพูดภาษาญี่ปุ่นได้คล่องปรื๋อ แต่กลับพูดอังกฤษแทบไม่ได้เลย

;อานะ คอปโปล่า () 
: ในเรื่องนั้น อานะเป็นต่างชาติเต็มตัว อายุ 11 ซึ่ง 5 ปีก่อน เธอย้ายจากเมืองคอร์นวอล ประเทศอังกฤษ บ้านเกิดมาอยู่ประเทศญี่ปุ่น ซึ่งดูเหมือนว่านั่นจะทำให้เธอลืมวิธีพูดภาษาอังกฤษไปหมดแล้ว ในตอนแรกนั้นอานะพยายามจะแสร้งว่าเธอพูดได้แต่ภาษาอังกฤษเท่านั้น แต่ก็ปิดไว้ไม่ได้นานเธอก็พบกับ มัตสึริ ซึ่งพูดภาษาญี่ปุ่นกับเธออย่างสุภาพสุดๆ ซึ่งก็มัตสึริช่วยอานะให้รื้อฟื้นภาษาอังกฤษอย่างเต็มที่ อานะเป็นอีกคนที่มักตกเป็นเป้าให้มิอุแกล้ง และล้อเลียนเสมอๆ เนื่องจากนามสกุลของเธอ คอปโปล่า ซึ่งถ้าอ่านตามตัวคันจิของญี่ปุ่นนั้นจะแปลว่า หลุม กระดูก และ ถ้ำ มิอุจึงตั้งชื่อเล่นให้อานะว่า คอปโปล่าจัง อานะนั้นพูดภาษาญี่ปุ่นได้คล่องแคล่วและสุภาพ โดยเธอจะลงท้ายทุกประโยคด้วย "wa" ซึ่งแปลเป็นไทยได้ว่า "ค่ะ" นั่นเอง

## หมายเหตุ
* อายุของโนบุเอะ เมื่อดูจากฉบับหนังสือจะมีอายุ16ปี และเป็นเด็กมัธยมปลาย สาเหตุที่เปลี่ยนอายุในภาคโทรทัศนฺนั้นเกิดจากข้อจำกัดเรื่องอายุและการสูบบุหรี่

## แหล่งข้อมูลอื่น
*  เว็บไซต์อย่างเป็นทางการ
*  เว็บไซต์อย่างเป็นทางการของ TBS
*  Geneon's Strawberry Marshmallow site 

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:มังงะของสำนักพิมพ์แอสกีมีเดียเวิร์กส์
เจ้าจอมมารดาหม่อมราชวงศ์เนื่อง ในรัชกาลที่ 5

**เจ้าจอมมารดาหม่อมราชวงศ์เนื่อง ในรัชกาลที่ 5** (22 ตุลาคม พ.ศ. 2407 - 23 พฤศจิกายน พ.ศ. 2428) เป็นธิดาของพระวรวงศ์เธอ พระองค์เจ้าสายสนิทวงศ์ กับหม่อมเขียน  มีพี่น้องจำนวน 7 คน รวมทั้งหม่อมราชวงศ์สุวพันธุ์ สนิทวงศ์ และเจ้าพระยาวงษานุประพัทธ์ (หม่อมราชวงศ์สท้าน สนิทวงศ์)

## ประวัติ
เจ้าจอมมารดาหม่อมราชวงศ์เนื่อง เกิดวันที่ 22 ตุลาคม พ.ศ. 2407 เป็นธิดาในพระวรวงศ์เธอ พระองค์เจ้าสายสนิทวงศ์ และหม่อมเขียน สนิทวงศ์ ณ อยุธยา ได้เข้าถวายตัวเป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว จนมีประสูติการพระราชธิดากับพระราชโอรส คือ พระเจ้าบรมวงศ์เธอ พระองค์เจ้าเยาวภาพงศ์สนิทและสมเด็จพระเจ้าบรมวงศ์เธอ กรมพระยาชัยนาทนเรนทร

เจ้าจอมมารดาหม่อมราชวงศ์เนื่องถึงแก่อนิจกรรมเมื่อวันที่ 23 พฤศจิกายน พ.ศ. 2428 หลังให้ประสูติการพระราชโอรสได้ 12 วัน พระบาทสมเด็จพระจุลจอมเกล้าเจ้าอยู่หัวโปรดเกล้าฯให้สมเด็จพระศรีสวรินทิราบรมราชเทวี พระพันวัสสาอัยยิกาเจ้าเป็นพระอภิบาลพระราชโอรสและพระราชธิดาที่ประสูติแต่เจ้าจอมมารดาหม่อมราชวงศ์เนื่องทั้งสองพระองค์ โดยได้ตรัสว่า "ให้มาเป็นลูกแม่กลาง" 

อัฐิเจ้าจอมมารดาหม่อมราชวงศ์เนื่องบรรจุ ณ อนุสาวรีย์ในราชสกุลรังสิต สุสานหลวง วัดราชบพิธสถิตมหาสีมารามราชวรวิหาร

## ลำดับสาแหรก




## อ้างอิง

หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หมวดหมู่:หม่อมราชวงศ์
หมวดหมู่:ราชสกุลสนิทวงศ์
หมวดหมู่:เสียชีวิตจากการคลอดบุตร
มงคล อัมพรพิสิฏฐ์

พลเอก **มงคล อัมพรพิสิฏฐ์** (เกิด 20 สิงหาคม พ.ศ. 2483) เป็นนายทหารชาวไทย อดีตผู้บัญชาการทหารสูงสุด และอดีตราชองครักษ์พิเศษ

## ประวัติ

### ชีวิตส่วนตัว
พล.อ. มงคล อัมพรพิสิฏฐ์ () เกิดเมื่อวันที่ 20 สิงหาคม พ.ศ. 2483 พล.อ. มงคล อัมพรพิสิฏฐ์ สมรสกับคุณหญิง ทัศนีย์ อัมพรพิสิฏฐ์ มีบุตร 3 คน หญิง 2 คน ชาย 1 คน ได้แก่ ดร.มหัทธนะ อัมพรพิสิฏฐ์ กรรมการผู้จัดการธนาคารอาคารสงเคราะห์ อดีตผู้อำนวยการสถาบันคุ้มครองเงินฝาก

### การศึกษา
จบการศึกษา จากโรงเรียนสวนกุหลาบวิทยาลัย และโรงเรียนนายร้อยพระจุลจอมเกล้า รุ่นที่ 9
   
## การทำงาน

### ราชการทหาร
มงคล อัมพรพิสิฏฐ์ เคยดำรงตำแหน่งผู้บัญชาการทหารสูงสุด และเคยปฏิบัติราชการพิเศษและราชการสงคราม ได้แก่
* ปฏิบัติราชการสงคราม ณ สาธารณรัฐเวียดนาม
* ปฏิบัติราชการปราบปรามผู้ก่อการร้ายคอมมิวนิสต์
* ปฏิบัติราชการสนามชายแดนด้านตะวันออกในพื้นที่จังหวัดปราจีนบุรี

นอกจากนั้น ยังเคยเป็นสมาชิกวุฒิสภา ประธานกรรมการองค์การขนส่งมวลชนกรุงเทพ, ประธานกรรมการองค์การสื่อสารมวลชนแห่งประเทศไทย ประธานกรรมการธนาคารกรุงไทย จำกัด (มหาชน) และกรรมการธนาคารทหารไทย จำกัด (มหาชน)

### หลังเกษียณอายุราชการ
มงคล อัมพรพิสิฏฐ์ เป็นอดีตประธานกรรมการ บริษัท อุตสาหกรรมปิโตรเคมีกัลไทย จำกัด (มหาชน) หรือ ทีพีไอ

## เครื่องราชอิสริยาภรณ์
พลเอก มงคล อัมพรพิสิฏฐ์ ได้รับพระราชทานเครื่องราชอิสริยาภรณ์และได้รับเครื่องราชอิสริยาภรณ์ต่างประเทศ ดังนี้

### เครื่องราชอิสริยาภรณ์ไทย

### ต่างประเทศ

*  :
** พ.ศ. 2513 – 80x80px แกลแลนทรี่ครอส ประดับดาวเงิน
** พ.ศ. 2513 – 80x80px เหรียญรณรงค์เวียดนาม
*  :
** พ.ศ. 2542 – 80px ลีเจียนออฟเมอริต ผู้บังคับบัญชา
** พ.ศ. 2513 – 80px เหรียญบรอนซ์สตาร์
** พ.ศ. 2513 – 80px เหรียญคอมเมนเดชัน (ทหารบก)

*  :
** พ.ศ. 2542 – 80px เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2
** พ.ศ. 2541 – 80x80px เครื่องราชอิสริยาภรณ์เกปาห์ลาวานัน อังคะตัน เต็นเตรา ชั้นที่ 1

*  :
** พ.ศ. 2542 – 80x80px เครื่องอิสริยาภรณ์อุตมะ บักติ เจเมอร์ลัง (เท็นเทรา)

*  :
** พ.ศ. 2542 – 80px เครื่องราชอิสริยาภรณ์มินิเทรี เมริท วิธ ไว้ แบ็จ ชั้นที่ 1

*  :
** พ.ศ. 2542 – 80x80px เครื่องอิสริยยศพระราชาณาจักรกัมพูชา ชั้นมหาเสรีวัฒน์

*  :
** พ.ศ. 2544 – 80x80px เครื่องอิสริยาภรณ์ดาราการติกาเอกปักษี ชั้นที่ 1

*  :
** พ.ศ. 2544 – 80x80px ลีเจียนออฟออเนอร์ ชั้นโกมันดัน

## อ้างอิง

หมวดหมู่:ทหารบกชาวไทย
หมวดหมู่:ผู้บัญชาการทหารสูงสุดไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.2

หมวดหมู่:ทหารในสงครามเวียดนาม
เขาคิลิมันจาโร

**เขาคิลิมันจาโร** () ชื่อภูเขามาจากภาษาสวาฮีลี หมายความว่า "ภูเขาที่ทอแสงแวววาว" เขาคิลิมันจาโรตั้งอยู่ในเขตประเทศแทนซาเนียใกล้พรมแดนประเทศเคนยา ลักษณะเป็นภูเขาไฟยอดเดี่ยวที่สูงที่สุดในโลก และเป็นเขาที่สูงที่สุดในทวีปแอฟริกาอีกด้วย มีความสูงกว่า 5,895 เมตร ตรงบริเวณยอดเขามียอดเขาด้วยกัน 5 ยอด เรียงตามลำดับความสูง คือ
* ยอดคีโบ เป็นยอดที่สูงที่สุดในแอฟริกา มีความสูง 5,895 เมตร มีโพรงลึกเป็นรูปกรวยลึกถึง 113 เมตร (370 ฟุต) แนวลึกด้านตรง 122 เมตร (400 ฟุต) มีร่องรอยของการคุกกรุ่น ไม่หมดเชื้อยังคงมีควันปรากฏอยู่และมีกลิ่นกำมะถัน
* ยอดมาเวนซี มีความสูง 5,353 เมตร อยู่ติดกับยอดคีโบ รูปกรวยของยอดมาเวนซี ได้ถูกตบแต่งให้เป็นขั้นเป็นหลืบชั้น สำหรับให้นักไต่เขาได้ฝึกความชำนาญ
* ยอดชีรา มีความสูง 3,778 เมตร
* ยอดกากา มีความสูง 458 เมตร
* ยอดชี มีความสูง 78 เมตร

บริเวณฐานเขามีความยาวกว่า 100 กิโลเมตร และกว้างถึง 75 กิโลเมตร เป็นภูเขาไฟที่ดับแล้ว บริเวณยอดเขามีธารน้ำแข็งขนาดใหญ่ยาวกว่า 4,500 เมตร เป็นธารน้ำแข็งที่ใหญ่ที่สุดในทวีปแอฟริกา  และเป็นเพียงภูเขาไม่กี่ลูกในแอฟริกาที่มีธารน้ำแข็ง โดยเฉพาะภูเขาที่ใกล้กับเส้นศูนย์สูตรจะหาได้น้อยมากที่จะมีธารน้ำแข็งแบบเดียวกันนี้ 

เขาคิลิมันจาโรได้กำเนิดขึ้นเมื่อหลายล้านปีที่แล้ว โดยมีการคาดการณ์ว่าเคยเกิดระเบิดใหญ่ถึง 3 ครั้ง จึงทำให้มียอดเขา 3 ลูกดังที่กล่าวข้างต้น ถูกค้นพบครั้งแรกโดยโยฮันเนิส เรพมัน และโยฮัน ลูทวิช ครัพฟ์ หมอสอนศาสนาชาวเยอรมัน ในปี ค.ศ. 1848

คนไทยที่สามารถพิชิตเขาคิลิมันจาโรสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตเขาคิลิมันจาโรสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตได้เมื่อวันที่ 3 มีนาคม พ.ศ. 2560

## เขตพืชพรรณ
thumb|เขาคิลิมันจาโรมองบนท้องฟ้า
thumb|right|เขาคิลิมันจาโร มองจากอุทยานแห่งชาติอัมโบเซลลี
บริเวณที่ลาดเขาช่วงล่างเป็นที่อยู่ของสัตว์ป่าหลากหลายชนิดเช่น ช้าง แรด ควาย และแอนทิโลป  ที่ระดับความสูงประมาณ 2,000 เมตรขึ้นไป เป็นป่าเขตอบอุ่น ที่ระดับความสูง 3,500 เมตรขึ้นไปจะพบพรรณพืชแบบทุ่งมัวร์มีมอสส์ขึ้นอยู่เป็นส่วนใหญ่ ถัดขึ้นไปเป็นพรรณพืชแบบป่าสน บนยอดเขาเป็นที่ว่างเปล่าเต็มไปด้วยหิมะ  

ส่วนบริเวณที่ราบรอบตีนเขาเป็นที่อยู่อาศัยของเผ่ามาซายที่ทำอาชีพเลี้ยงวัว ควาย แพะ แกะ เพราะบริเวณรอบตีนเขามีทุ่งหญ้าที่อุดมสมบูรณ์ และมีการทำกสิกรรมเขตร้อน ปลูกกล้วย กาแฟ

## อ้างอิง
* สำเนียง มณีกาญจน์ และสมบัติ จำปาเงิน. ท่องไปในโลกกว้างนำชมสิ่งมหัศจรรย์ของโลก. กรุงเทพฯ : โอเดียนสโตร์, 2530.

คิลิมันจาโร
คิลิมันจาโร
คิลิมันจาโร
หมวดหมู่:เซเวนซัมมิตส์
หมวดหมู่:แหล่งมรดกโลกในประเทศแทนซาเนีย
คิลิมันจาโร
หมวดหมู่:จุดสูงสุดของประเทศ
กองหน้า

[alt=|thumb|332x332px|[อาลิง โฮลัน กองหน้าของทีมแมนเชสเตอร์ซิตีและทีมชาตินอร์เวย์ และนักเตะที่ได้รับ ถ้วยรางวัลแกร์ท มึลเลอร์ คนปัจจุบัน]]
**กองหน้า** ในกีฬาฟุตบอลคือผู้เล่นที่อยู่แถวหน้าสุดของทีม (ปกติผู้เล่นทีมฟุตบอลจะแบ่งทีมออกเป็น 3 แถว คือ กองหลัง กองกลาง และกองหน้า) มีหน้าที่หลักคือการหาจังหวะในการยิงประตูฝ่ายตรงข้าม โดยที่มีผู้เล่นกองกลางคอยป้อนลูกให้

ชื่อของกองหน้า มีหลายชื่อตั้งแต่ **ฟอร์เวิร์ด** (Forward - FW) หรือ **สไตรเกอร์** (Striker - ST)

## หมายเลขของกองหน้า
ตามปกติในกีฬาฟุตบอล กองหน้าตัวหลักของทีมมักจะใส่เสื้อหมายเลข 9 หรือ 10 จริงๆ แล้วนักเตะสามารถใส่เสื้อหมายเลขอะไรก็ได้ ไม่มีกฎบังคับ (เช่น วีลียาม กาลัส ของอาร์เซนอลเป็นผู้เล่นกองหลัง แต่ใส่เสื้อเบอร์ 10 ก็มี) สาเหตุที่กองหน้ามักจะใส่เสื้อเบอร์ 9 หรือ 10 ส่วนหนึ่งเป็นเพราะได้แรงบันดาลใจจากกองหน้าสมัยก่อนที่ใส่เสื้อเบอร์ 9 และ 10 และกลายเป็นกองหน้าในตำนานของวงการฟุตบอล (เบอร์ 10 เช่น ดิเอโก มาราโดนาหรือเปเล่ ในยุคต่อมาก็มีผู้เล่นกองหน้าที่ใส่เบอร์ 9 สร้างชื่อให้กับวงการฟุตบอล เช่น แอลัน เชียเรอร์หรือโรนัลโด) ในขณะเดียวกันในสมัยก่อนหมายเลขจะไล่จาก 1 จากผู้รักษาประตู ซึ่งจะลงท้ายที่กองหน้าที่จะเป็นหมายเลข 9 10 และ 11 ตามลำดับ

## ประเภทกองหน้า
### กองหน้าตัวกลาง
**กองหน้าตัวกลาง** มักเป็นนักเตะที่มีรูปร่างสูงใหญ่ มีร่างกายแข็งแรง โหม่งบอลได้ดี มักยืนอยู่หน้ากองหน้าตัวต่ำ หรือกองกลางตัวรุก มีหน้าที่แย่งบอลกลางอากาศ พักบอล เก็บบอล สร้างจังหวะการทำประตู หรือทำประตู
### กองหน้าตัวเป้า
**กองหน้าตัวเป้า** มักเป็นศูนย์หน้าประเภทรอจังหวะ มักยืนในตำแหน่งใกล้ปากประตู มีหน้าที่พักบอล เก็บบอล หรือทำประตู เช่น แอลัน เชียเรอร์, ดีดีเย ดรอกบา, โรบิน ฟัน แปร์ซี, เฟร์นันโด ตอร์เรส, มาริโอ โกเมซ, มีโรสลัฟ โคลเซอ, เซร์คีโอ อะกูเอโร, ราดาเมล ฟัลกาโอ การ์ซีอา, อดิศักดิ์ ไกรษร, ธีรศิลป์ แดงดา เป็นต้น
### กองหน้าตัวต่ำ
**กองหน้าตัวต่ำ** หรือหน้าต่ำ มักเป็นตัวเชื่อมระหว่างกองกลางกับกองหน้า มีหน้าที่หลักคือสร้างจังหวะการทำประตู และหาจังหวะยิงประตูระยะไกล เช่น แด็นนิส แบร์คกัมป์, กาก้า, อันเดรย์ อาร์ชาวิน, ดีร์ก เกยต์, เอริก ก็องโตนา เป็นต้น
### กองหน้าตัวริมเส้น
**กองหน้าตัวริมเส้น** หรือปีก มีหน้าที่สร้างเกมรุกจากริมเส้นข้างสนามด้านซ้ายหรือด้านขวา ในฟุตบอลสมัยใหม่นิยมให้ปีกเลี้ยงบอลตัดเข้ากลางสนามเพื่อหาโอกาสในการทำประตู เช่น คริสเตียโน โรนัลโด, ลิโอเนล เมสซี, ฟลอร็อง มาลูดา, โทมัส มึลเลอร์, เปโดร โรดรีเกซ, เกริกฤทธิ์ ทวีกาญจน์, มงคล ทศไกร, ศราวุฒิ มาสุข, ธนา ชะนะบุตร เป็นต้น

## ท่าทางหลังจากการทำประตู
ผู้เล่นในตำแหน่งกองหน้าแน่นอนป็นตำแหน่งที่มีโอกาสในการยิงประตูมากกว่าตำแหน่งอื่น ดังนั้นมีกองหน้าไม่น้อยที่สร้างเอกลักษณ์เฉพาะตัวโดยการทำท่าดีใจเมื่อเวลาที่ยิงประตูได้ในแบบเฉพาะของตัวเอง เช่น
* แอลัน เชียเรอร์ - วิ่งไปข้างหน้าแล้วยกมือขึ้นข้างหนึ่ง
* โรนัลโด - วิ่งไปข้างหน้า แล้วกางแขนสุดออก 2 ข้าง เหมือนกำลังจะบิน/วิ่งไปข้างหน้าแล้วใช้แขนลูบหน้าเหมือนกำลังจะปาดเหงื่อ/วิ่งไปหาผู้ชม แล้ว ทำท่าชู 1 นิ้วแล้ว แกว่งไปมา
* เปเล่ - แกว่งมือ 2 ข้างไปมาเหมือนกำลังอุ้มลูก
* ตีแยรี อ็องรี - วิ่งไปข้างหน้าแล้วใช้เข่า 2 ข้างไถลลงพื้น
* ราอุล กอนซาเลซ - จูบแหวนหมั้นที่นิ้วมือ
* คริสเตียโน โรนัลโด - วิ่งไปข้างหน้าแล้วกระโดดกลับหลังมาพร้อมทั้งกางแขนออกเล็กน้อย
* เกียรติศักดิ์ เสนาเมือง - ตีลังกา 2 ตลบ

กองหน้าฟุตบอล
หมวดหมู่:ตำแหน่งของผู้เล่นฟุตบอล
มงบล็อง (เขา)

**มงบล็อง** () หรือ **มอนเตเบียนโก**  () ตั้งอยู่บริเวณพรมแดนระหว่างประเทศฝรั่งเศสกับประเทศอิตาลี เป็นเขาที่สูงที่สุดในเทือกเขาแอลป์ มีความสูง 4,808.7 เมตร ทั้ง *มงบล็อง* และ *มอนเตเบียนโก* ต่างมีความหมายว่า "ภูเขาสีขาว" สภาพทั่วไปของตัวเขามีร่องรอยการกัดเซาะของธารน้ำแข็ง มงบล็องมีรูปร่างยอดขรุขระ เพราะเกิดจากการโก่งตัวของแผ่นเปลือกโลก 2 แผ่นคือ แผ่นแอฟริกากับแผ่นยูเรเชีย แต่หินบริเวณที่โก่งตัวกลับเป็นหินทรายกับหินปูน ยอดเขาสูงบริเวณเทือกเขาแอลป์จึงสึกกร่อนได้ง่าย จึงเป็นสาเหตุให้มงบล็องก็มียอดแหลมขรุขระ เพราะถูกสภาพอากาศและธารน้ำแข็งกัดกร่อนมาเป็นเวลานานหลายล้านปี สภาพภูมิอากาศของมงบล็องเป็นแบบเมดิเตอร์เรเนียน บนยอดมีหิมะปกคลุมตลอดทั้งปี เป็นสถานที่ท่องเที่ยวทางธรรมชาติที่สำคัญของอิตาลีและฝรั่งเศส

## หมายเหตุ

## อ้างอิง
* Rey, Guido, The Matterhorn (translated J. E. C. Eaton) , London, 1907.

หมวดหมู่:ภูเขาในประเทศอิตาลี
หมวดหมู่:แคว้นวัลเลดาออสตา
หมวดหมู่:ภูเขาในประเทศฝรั่งเศส
หมวดหมู่:ภูมิศาสตร์ยุโรป
หมวดหมู่:เซเวนซัมมิตส์
หมวดหมู่:เทือกเขาแอลป์
หมวดหมู่:จุดสูงสุดของประเทศ
กล้องโทรทรรศน์อวกาศจันทรา

**กล้องโทรทรรศน์อวกาศจันทรา** หรือ **หอดูดาวรังสีเอกซ์จันทรา** () เป็นดาวเทียมของนาซา ที่มีอุปกรณ์ตรวจจับที่สามารถตรวจจับรังสีเอกซ์ได้ จึงเป็นประโยชน์อย่างมากสำหรับการศึกษารังสีเอกซ์ในห้วงอวกาศ ถูกส่งขึ้นสู่อวกาศโดยยาน STS-93 เมื่อวันที่ 23 กรกฎาคม ค.ศ. 1999 ตั้งชื่อตามสุพรหมัณยัน จันทรเศขร นักดาราศาสตร์ทฤษฎีชาวอินเดีย

## อ้างอิง

จันทรา
หมวดหมู่:นาซา
หมวดหมู่:กล้องโทรทรรศน์อวกาศ
หมวดหมู่:ภารกิจอวกาศในปี พ.ศ. 2542
เควซาร์

thumb|250x250px|ภาพวาดจินตนาการของศิลปินที่วาดเควซาร์ '''ULAS J1120+0641 ที่'''ส่องสว่างเมือ 12.9 พันล้านปีที่แล้ว
**เควซาร์** หรือ **เควเซอร์** (; IPA: /ˈkweɪzɑr/) เป็นคำย่อของคำว่า *Quasistellar Radio Sources* หรือเรียกอีกอย่างหนึ่งว่า แหล่งกำเนิดของคลื่นวิทยุคล้ายกับดวงดาว ถูกค้นพบเมื่อทศวรรษที่ 1960 ด้วยกล้องโทรทรรศน์วิทยุ เริ่มแรกเควซาร์ไม่มีหลักฐานระบุแน่นอนว่าคืออะไร แต่จากที่นักดาราศาสตร์ได้สำรวจและค้นพบ เควซาร์คือวัตถุที่มีแสงสว่างเจิดจ้าเป็นอย่างมาก ส่วนใหญ่พวกมันจะอยู่ห่างไกลจากโลกด้วยระยะทางมากกว่า 100,000,000 ปีแสง ซี่งเคลื่อนที่ในอวกาศด้วยความเร็วสูงประมาณ 177,000 ไมล์ต่อวินาที ซึ่งเป็นความเร็วเกือบเทียบเท่ากับแสง

เควซาร์อยู่ห่างไกลจากโลกเป็นอย่างมาก จึงมีความเป็นไปได้ว่าอาจจะเป็นวัตถุที่ก่อกำเนิดขึ้นในห้วงอวกาศ ในยุคของการเริ่มแรกของประวัติศาสตร์เอกภพ ซึ่งแสงเจิดจ้าที่ได้รับจากเควซาร์นี้ ได้เดินทางมาในห้วงอวกาศด้วยระยะเวลาหลายสิบ ๆ ล้านปี ซึ่งเป็นระยะเวลาที่ยาวนานมาก เควซาร์อาจจะเดินทางในห้วงอวกาศมายาวนานก่อนที่โลกจะถือกำเนิดขึ้น และจากการศึกษาล่าสุดของนักดาราศาสตร์ได้ระบุว่า เควซาร์คือวัตถุขนาดใหญ่ที่มีลักษณะคล้ายกับดาวฤกษ์ คือมีแสงสว่างในตัวเอง แต่เควซาร์แตกต่างจากดาวฤกษ์ตรงที่มีแสงสว่างมากกว่าถึง 1,000 เท่า และไม่สามารถระบุตำแหน่งในห้วงอวกาศได้อย่างแน่นอน เควซาร์อาจจะมีขนาดใหญ่โตมโหฬารใกล้เคียงกับระบบสุริยะของโลกหรือใหญกว่าเป็นหลายร้อยเท่า และหมุนด้วยความเร็วราว 153,000 ไมล์/วินาที (250,000 กิโลเมตร/วินาที) เควซาร์ อาจจะเป็นแกนของดาราจักรที่กำลังเกิดการตื่นตัวอยู่ก็ได้

## ดูเพิ่ม
* 3ซี 273
* 3ซี 274 (เมซีเย 87)
* เบลซาร์
* หลุมดำ
* ดาราจักรกัมมันต์

## แหล่งข้อมูลอื่น
* 3C 273 เควซาร์ที่สว่างที่สุด
* 3C 273: ดาวแปรแสงแห่งยุค
* SKY-MAP.ORG ภาพถ่ายเควซาร์ 3C 273 จาก SDSS

หมวดหมู่:หลุมดำ
หมวดหมู่:ดาราจักร
หมวดหมู่:ดาราศาสตร์วิทยุ

หมวดหมู่:เควซาร์
น้ำตกอีกวาซู

**น้ำตกอีกวาซู** (; ; , แปลว่า "สายน้ำอันยิ่งใหญ่") เป็นคำมาจากภาษากวารานี (Guarani) ชาวอินเดียนแดงเผ่าดั้งเดิม น้ำตกอีกวาซูตั้งอยู่บริเวณรอยต่อพรมแดนระหว่างประเทศบราซิลกับประเทศอาร์เจนตินา เป็นน้ำตกที่ใหญ่ที่สุดในทวีปอเมริกาใต้ และเป็นหนึ่งในน้ำตกที่ใหญ่ที่สุดในโลก โดยใหญ่กว่าน้ำตกไนแอการาประมาณ 30 เท่า และขนาดของน้ำตกใกล้เคียงกับน้ำตกวิกตอเรียในทวีปแอฟริกา

น้ำตกอีกวาซูเกิดจากแม่น้ำอีกวาซูซึ่งไหลมาจากที่ราบสูงปารานา ตกจากขอบที่ราบสูงขนาดใหญ่ลงสู่พื้นที่ราบต่ำกว่า จึงกลายเป็นน้ำตกขนาดใหญ่เป็นแนวยาวกว่า 4 กิโลเมตร สูงกว่า 269 ฟุต ประกอบด้วยน้ำตกน้อยใหญ่อีก 275 แห่ง ในช่วงฤดูฝนระหว่างเดือนพฤศจิกายนจนถึงเดือนมีนาคมปริมาณน้ำมีมากถึงกว่า 13.6 ล้านลิตรต่อวินาที แต่ในช่วงฤดูร้อน คือระหว่างเมษายนถึงเดือนตุลาคม ปริมาณน้ำจะลดลงเหลือ 2.3 ล้านลิตรต่อวินาที บริเวณรอบ ๆ น้ำตกจะเกิดละอองน้ำอยู่ตลอดเวลาและมีเสียงดังไปไกลกว่า 24 กิโลเมตร  บนฝั่งประเทศบราซิลจะมองเห็นน้ำตกได้ทั่วถึงและงดงาม แต่ทางฝั่งประเทศอาร์เจนตินาสามารถเข้าชมน้ำตกได้ใกล้กว่า

## เขตอุทยานแห่งชาติ
ประเทศบราซิลและประเทศอาร์เจนตินาต่างประกาศให้บริเวณพื้นที่ป่าริมน้ำตกเป็นเขตอุทยานแห่งชาติของทั้งสองประเทศ เพื่อคุ้มครองรักษาสัตว์ป่าเขตร้อนที่มีอยู่อย่างชุกชุม เช่น นกไทนามัส แมวป่าโอเซล เสือจากัวร์ สมเสร็จ เพ็คคารี และสัตว์นานาชนิดอีกมากมาย
thumb|center|700px|น้ำตกอีกวาซู

## อ้างอิง

หมวดหมู่:น้ำตกนานาชาติ
อีกวาซู
อีกวาซู
หมวดหมู่:แหล่งมรดกโลกในทวีปอเมริกาใต้
ฐานันดรศักดิ์ยุโรป

**บรรดาศักดิ์ยุโรป** หมายถึงระบบชั้นและชั้นยศของขุนนางในทวีปยุโรป ปัจจุบันยังปรากฏมากอยู่ในสหราชอาณาจักรและยังปรากฏในประเทศอื่นๆ ที่ปกครองด้วยระบอบราชาธิบไตยด้วย เช่นเดนมาร์ก และ สวีเดน เป็นต้น

ระบบขุนนางในยุโรปนี้เป็นระบบขุนนางสืบตระกูล ทายาทที่อาวุโสที่สุดจะได้ขึ้นสืบบรรดาศักดิ์ มีสิทธิและเกียรติฐานะเทียบเท่ากับเจ้าบรรดาศักดิ์เดิม ซึ่งแตกต่างกับระบบขุนนางในประเทศแถบเอเชีย ที่บรรดาศักดิ์ขุนนางจะเป็นสิทธิเฉพาะบุคคลเท่านั้น ไม่มีการสืบทอดไปยังรุ่นลูกหลาน

## ยศและบรรดาศักดิ์อังกฤษ

ในสหราชอาณาจักร ได้แบ่งคนออกเป็น 3 ชนชั้นคือ
# **พระเจ้าแผ่นดิน** (sovereign) ก็คือสมเด็จพระราชาธิบดีและสมเด็จพระราชินีนาถ
# **[[ขุนนาง]]** (peers) คือผู้ที่มีบรรดาศักดิ์เป็นดยุก, มาร์ควิส, เอิร์ล, ไวเคานต์ หรือบารอน 
# **สามัญชน** (commons) คือทุกคนที่เหลือที่ไม่เข้าประเภท 1 และ 2 แม้จะมีคำนำหน้าชื่ออย่างไรก็ก็ถือเป็นสามัญชน

ในเมื่อมีการแบ่งคนออกได้เป็น 3 ประเภทเช่นนี้แล้ว จะเห็นได้ว่าไม่มี ชนชั้นราชวงศ์

## ตารางเทียบฐานันดรศักดิ์ยุโรป

## อ้างอิง

หมวดหมู่:ฐานันดรศักดิ์
หมวดหมู่:บรรดาศักดิ์
หมวดหมู่:บรรดาศักดิ์ในทวีปยุโรป
ดีฟลิปฟล็อป

**ดีฟลิปฟล็อป** เป็นฟลิปฟล็อปที่ทำงานตามตารางสถานะถัดไปด้านล่าง ฟลิปฟล็อปชนิดนี้เป็นฟลิปฟล็อปที่ถูกนำมาใช้มากกว่าชนิดอื่น เพราะเข้าใจระบบการทำงานง่าย เนื่องจาก **ดีฟลิปฟล็อป** มีสถานะถัดไปเดียวกับอินพุตที่เข้ามา ฟลิปฟล็อปชนิดนี้จึงถูกนำไปสร้างเป็นเรจิสเตอร์ และเครื่องสถานะจำกัดอื่น ๆ

ตารางสถานะถัดไปของเจเคฟลิปฟล็อป

ตารางสภาวะกระตุ้น

## การใช้งาน
การใช้งานของดีฟลิปฟล็อปโดยทั่วไปจะมี 2 ประเภท  คือ

# ใช้เป็นตัวเก็บค่าข้อมูล  เรียกว่า (Data-latch) ข้อมูลจะถูกเก็บใว้จนกว่าจะมีพัลส์ลูกใหม่เข้ามาและจะคงค่าข้อมูลไว้แม้ว่าข้อมูลที่ อินพุตเข้าไปจะเปลี่ยนแปลงกลับไปกลับมา
# ใช้ในการหน่วงสัญญาณ โดยสัญญาณที่เข้ามาใน ดี ฟลิปฟล็อปจะไม่ถูกส่งไปทางเอาต์พุตและจะต้องรอสัญญาณพัลส์อีกหนึ่งลูกที่เข้ามา

## การทำงานของดีฟลิปฟล็อป
ฟลิปฟล็อปจะมีสัญญาณเข้า 2 อินพุต คือ อินพุตข้อมูล (D) และ อินพุตควบคุม (G) โดยถ้าหากให้ G เป็นลอจิก" 1" และให้ G ได้รับสัญญาณลอจิก "1" จะทำให้เอาต์พุต Q เป็น "1" และ ฟลิปฟล็อปจะแลตซ์ค่านี้ตลอดจนกว่าอินพุต D จะมีค่าใหม่เข้ามาทางขา G อีกครั้ง

**ภาพลักษณะการทำงานของ D flip-flop**

เวลาการตรวจสอบเงื่อนไข จะสั้นกว่าแลตซ์ที่ทำงานตลอดช่วงที่ EN เป็น 1 เนื่องจากการทำงานของฟลิปฟล็อปนั้นจะทำงานที่ขอบนาฬิกา

## ฟลิปฟล็อปแบบกระตุ้นด้วยขอบสัญญาณ

การกระตุ้นของสัญญาณฟลิปฟล็อปจะเป็นการกระตุ้นด้วยระดับแรงดัน ที่เรียกว่า Level Trigger บางครั้งฟลิปฟล็อปจะทำงาน ในช่วงเวลาสั้น ๆ โดยฟลิปฟล็อปจะเปลี่ยนสถานะเมื่อสัญญาณควบคุมเปลี่ยนลอจิก "0" เป็นลอจิก "1" เรียกว่าการกระตุ้นด้วยอบขาขึ้น หรือ ถ้าเมื่อสัญญาณนาฬิกาเปลี่ยนจากลอจิก "1" เป็นลอจิก "0" เรียกว่า การกระตุ้นด้วยขอบขาลง โดยฟลิปฟล็อปประเภทนี้จะนิยมใช้ในวงลิจิกที่ต้องการความเร็วสูงในระบบคอมพิวเตอร์

### Timing diagram
การคิดแบบ delay คือการที่ Q มันจะไม่เปลี่ยนแปลงโดยทันทีสัญญาณขาขึ้นจะผ่านไปได้ระยะหนึ่ง ก่อนหน้าที่ฟลิปฟล็อปจะถูกกระตุ้น

### ภาพการตรวจสอบค่า D ที่คิดแบบ delay
**การเปลี่ยนสถานะของ D flip-flop** เมื่อได้รับอินพุตต่าง ๆ โดยเรียงตามลำดับเวลาการได้รับอินพุต D ฟลิปฟล็อปจะถูกกระตุ้นผลก็คือเอาต์พุตจะเปลี่ยนตามอินพุตแต่ช่วงเวลาอื่น ๆ D flip-flop จะคงค่าเดิมไว้โดยเรียงลำดับเวลาการได้รับอินพุต ในช่วงเวลา t2 และ t10

## ดูเพิ่ม
* ฟลิปฟล็อป
* เจเคฟลิปฟล็อป
* ทีฟลิปฟล็อป

หมวดหมู่:วงจรดิจิทัล
ผู้สำเร็จราชการแทนท้าวคำถี่

## แผ่นดินว่างกษัตริย์
ราชบัลลังก์ว่างอีกครั้งหนึ่ง เนื่องจากไม่มีผู้ที่สมควรได้เป็นกษัตริย์แล้ว พวกขุนนางผู้ใหญ่จึงจัดการดูแลบ้านเมืองไปตามลำพัง

### การค้นพบสุดางฟ้า
หลายปีต่อมา มีบุรุษผู้หนึ่งชื่อ **ท้าวเชี่ยวแคน** เดินทางข้ามแม่น้ำพรหมบุตรเพื่อไปค้าขายเพื่อไปค้าขายโค กระบือยัง**หมู่บ้าน[[ฮาบุง]]** และได้พบเด็กหนุ่มที่ชื่อ "**สุดาง**" อยู่ในหมู่บ้านนั้น เด็กหนุ่มผู้นี้ลักษณะท่าทางเป็นผู้ดี ท้าวเชี่ยวแคนจึงเข้าไปไต่ถามว่าเป็นลูกเต้าเหล่าใคร และทราบว่าเด็กหนุ่มผู้นี้ คือโอรสของท้าวขำติที่เกิดจากมเหสีองค์รองที่ถูกลอยแพ แพที่ลอยมานั้นมาติดอยู่ที่หมู่บ้านฮาบุง พราหมณ์ผู้หนึ่งจึงให้ที่พักพิงแก่พระนาง ซึ่งสิ้นพระชนม์หลังจากที่ให้กำเนิดทารก พราหมณ์ผู้นั้นจึงรับอุปการะทารกนั้นพร้อมกับบุตรของตน เมื่อบุรฮา โกฮาอินได้รับข่าว และภายหลังได้ไต่สวนความจริงแล้ว  ก็รับเด็กนั้นมายังราชธานี และมอบบัลลังก์ให้ครอง

## พระบรมวงศานุวงศ์ที่ยังมีพระชนมชีพในช่วงนั้น
* พระราชโอรสของท้าวขำติ : สุดางฟ้า(สุดาง)

## อ้างอิง

* งานค้นคว้าเรื่องชนชาติไทย ของ พลตรี หลวงวิจิตรวาทการ

## ดูเพิ่ม
* ราชวงศ์อาหม

หมวดหมู่:อาณาจักรอาหม
เขื่อนอิไตปู

thumb|110px|เขื่อนอิไตปู
120px|right|Itaipú
**เขื่อนอิไตปู** (Itaipú) เป็นเขื่อนคอนกรีตขนาดใหญ่ซึ่งในอดีตจัดได้ว่าเป็นเขื่อนที่ใหญ่ที่สุดในโลก ก่อนที่เขื่อนสามหุบเขาของจีนจะแล้วเสร็จ เขื่อนอิไตปูสร้างขึ้นในปี ค.ศ. 1984 แล้วเสร็จในปี ค.ศ. 1988 คำว่าอิไตปู แปลว่า"เสียงเพลงจากก้อนหิน"มาจากภาษากวารานิ (Guarani) ชาวอินเดียนแดงเผ่าดั้งเดิม เขื่อนอิไตปูกั้นแม่น้ำปารานาบริเวณเขตแดนระหว่างประเทศบราซิลกับประเทศปารากวัย จึงทำให้เขื่อนนี้เป็นทั้งผนังกันน้ำเพื่อผลิตกระแสไฟฟ้าและเป็นสะพานเชื่อมระหว่างสองประเทศอีกด้วย เขื่อนอิไตปูเป็นเขื่อนคอนกรีตชนิดเขื่อนแบบกลวง มีขนาดความสูง 180 เมตร มีความยาวกว่า 8 กิโลเมตร ใช้คอนกรีตในการสร้างกว่า 28 ล้านตัน ซึ่งสามารถสร้างสนามฟุตบอลได้ 210 สนาม และใช้เหล็กมากขนาดสร้างหอไอเฟลได้ 380 หอเลยทีเดียว เมื่อสร้างเสร็จด้านเหนือเขื่อนจึงเกิดอ่างเก็บน้ำขนาดใหญ่มีเนื้อที่กว่า 1,550 ตารางกิโลเมตร ระยะทางยาวลึกขึ้นไปทางเหนือเขื่อนอีกกว่า 160 กิโลเมตร มีเครื่องกำเนิดไฟฟ้า 18 เครื่อง มีกำลังการผลิต 12,600 เมกะวัตต์ จึงสามารถจ่ายไฟให้กับประเทศปารากวัยได้ทั้งประเทศรวมทั้งเมืองใหญ่ของบราซิลทั้งกรุงเซาเปาโล และนครรีโอเดจาเนโร ได้อย่างสบาย แต่ภายหลังได้มีโครงการเพิ่มเครื่องกำเนิดไฟฟ้าเป็น 20 เครื่อง ภายในปี 2550 และสามารถเพิ่มกำลังการผลิตเป็น 14,000 เมกะวัตต์ 

|900px|center|Itaipú
## อ้างอิง

อิไตปู
อิไตปู
อิไตปู
หมวดหมู่:ทวีปอเมริกาใต้
เสรี หวังในธรรม

**เสรี หวังในธรรม** (3 มกราคม พ.ศ. 2480 – 1 กุมภาพันธ์ พ.ศ. 2550) ศิลปินแห่งชาติ สาขาศิลปะการแสดง (ศิลปะการละคร) ประจำปี พ.ศ. 2531 ผู้เชี่ยวชาญด้านการสังคีต กรมศิลปากร

## ประวัติ
นายเสรี เกิดเมื่อวันที่ 3 มกราคม พ.ศ. 2480 ณ ท่าพระจันทร์ พระนคร บิดาชื่อ นายเหลือ หวังในธรรม ผู้มีเชื้อสายจีนจากจังหวัดพระนครศรีอยุธยา บิดาของท่านรับราชการ เป็นเสมียนกรมบัญชีกลาง และได้รับพระราชทาน นามสกุลว่า หวังในธรรม รวมทั้งได้รับพระราชทานบรรดาศักดิ์ เป็นรองอามาตย์โท ขุนสาธกธนสาร มารดาของท่านชื่อ นางสง่า นานากุล โดยเข้ารับการศึกษาระดับอนุบาลที่โรงเรียนศรีจรุง แต่แล้วในปี พ.ศ. 2483 เกิดเหตุไฟไหม้บ้าน จึงจำเป็นต้องย้ายไปอยู่พรานนก ฝั่งธนบุรี และได้เข้าศึกษา โรงเรียนปิยะวิทยา และโรงเรียนชิโนรสวิทยาลัย และได้ศึกษาต่อที่วิทยาลัยนาฏศิลป์ 

ระหว่างศึกษาที่วิทยาลัยนาฏศิลป์ ได้ศึกษาศิลปะการแสดงแขนงต่าง ๆ ทั้งดุริยางค์ไทยและสากล คีตศิลป์ไทย การแสดงละคร และโขน จบการศึกษา เมื่อ พ.ศ. 2497 พร้อมกับเข้ารับราชการ ในแผนกดุริยางค์ไทย กองการสังคีต กรมศิลปากร และได้รับทุนไปศึกษาต่อที่ มหาวิทยาลัยอีสต์เวสต์เซ็นเตอร์ สหรัฐอเมริกา 

นายเสรี เป็นผู้ที่มีบทบาทสำคัญในฐานะนักแสดง นักประพันธ์ นักดนตรี นักร้อง นักพูด ผู้อำนวยการสร้างภาพยนตร์ ผู้กำกับการแสดงภาพยนตร์ ได้ใช้ความรู้ความสามารถ สร้างความบันเทิง และเผยแพร่ศิลปวัฒนธรรมไทย ไปทั่วโลก ได้รับการยกย่องเชิดชูเกียรติ ให้เป็นศิลปินแห่งชาติ สาขาศิลปะการแสดง (ศิลปะการละคร) ประจำปี พ.ศ. 2531

นายเสรี เสียชีวิตด้วยโรคหัวใจล้มเหลว เมื่อวันที่ 1 กุมภาพันธ์ พ.ศ. 2550 ขณะมีอายุ 70 ปี มีพิธีพระราชทานเพลิงศพเมื่อวันที่ 8 กรกฎาคม พ.ศ. 2550 ณ วัดตรีทศเทพวรวิหาร

## ผลงานละครโทรทัศน์

* มหาเวสสันดรชาดก ช่อง 5 (2530)
* อตีตา ช่อง 7 (2544)
* ฟ้าใหม่ ช่อง 7 (2547)

## เครื่องราชอิสริยาภรณ์

หมวดหมู่:ศิลปินแห่งชาติสาขาศิลปะการแสดง
หมวดหมู่:นักแสดงชาวไทย
หมวดหมู่:ผู้กำกับภาพยนตร์ชาวไทย
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนชิโนรสวิทยาลัย
หมวดหมู่:บุคคลจากสถาบันบัณฑิตพัฒนศิลป์
หมวดหมู่:ชาวไทยเชื้อสายมอญ